ทหารเมียนมารับกระทืบนักโทษกบฏยะไข่
กองทัพเมียนมาแถลงทางเว็บไซต์เมื่อ 13 พ.ค. ยอมรับว่าทหารเมียนมาทำร้ายนักโทษในรัฐยะไข่จริง หลังมีการเผยแพร่วิดีโอเมื่อ 10 พ.ค. เผยทหารเมียนมาในชุดนอกเครื่องแบบชกต่อยและเตะที่ศีรษะของนักโทษชาย 5 คนที่ถูกสวมกุญแจมือและมีผ้าผูกตาอย่างโหดร้าย นับเป็นเรื่องหายากที่กองทัพเมียนมายอมรับว่าทหารของตนกระทำผิด ซึ่งปกติทหารจะทำการใดๆ โดยไม่ถูกลงโทษกองทัพเมียนมาเผยว่าเหตุทำร้ายนักโทษเกิดขึ้นเมื่อ 21 เม.ย. ขณะทหารเคลื่อนย้ายตัวชาย 5 คนที่ถูกจับในฐานะผู้ต้องสงสัยเป็นสมาชิกกบฏ กองทัพอาระกัน (เอเอ) ซึ่งต่อสู้เพื่อสิทธิปกครองตนเองของชาวพุทธในรัฐยะไข่ไปยังเมืองซิตเว เมืองเอกของรัฐยะไข่ โดยกองทัพยอมรับว่าสมาชิกกองกำลังความมั่นคงบางคนสอบสวนนักโทษอย่างผิดกฎหมาย จะมีการดำเนินการกับผู้รับผิดชอบ แต่ไม่ระบุรายละเอียดว่าพวกเขาจะถูกลงโทษอย่างไรวิดีโอการทำร้ายนักโทษที่ถูกส่งต่อกันทางโซเชียลมีเดียหลายหมื่นครั้งสร้างความแตกแยกทางความคิดให้ฝ่ายต่อต้านและสนับสนุนกองทัพขณะที่สมาชิกครอบครัวของนักโทษบางคนปฏิเสธว่าพวกเขาไม่เกี่ยวข้องกับกลุ่มเอเอ เป็นเพียงคนงานร้านขายข้าวสารเท่านั้นการสู้รบระหว่างกองทัพและกลุ่มเอเอปะทุขึ้นตั้งแต่เดือน ม.ค.ปีที่แล้ว มีผู้เสียชีวิตจำนวนมาก บาดเจ็บหลายร้อยคน มีผู้ลี้ภัยกว่า 150000 คน เดือนที่แล้ว นางยังฮี ลี ผู้เชี่ยวชาญด้านสิทธิมนุษยชนของสหประชาชาติ (ยูเอ็น) เรียกร้องให้กองทัพเมียนมาสอบสวนว่ามีการก่ออาชญากรรมสงครามและอาชญากรรมต่อมนุษยชาติหรือไม่ เธอยังกล่าวหาว่าทหารเมียนมาสังหาร ทรมาน และบังคับให้สูญหายผู้ต้องสงสัยเป็นสมาชิกเอเอหลายสิบคน รวมทั้งขัดขวางการส่งความช่วยเหลือและการส่งพลเรือนที่บาดเจ็บไปเข้าโรงพยาบาลอย่างไรก็ตาม กองทัพเมียนมาปฏิเสธข้อกล่าวหา ทั้งกลุ่มเอเอและกองทัพยังกล่าวหาตอบโต้กันไปมาแต่ยากยืนยันความจริงได้ เพราะภาคเหนือรัฐยะไข่ถูกตัดอินเตอร์เนตและห้ามนักข่าวเข้าพื้นที่ รัฐบาลเมียนมายังขึ้นบัญชีกลุ่มเอเอเป็นองค์กรก่อ การร้าย เท่ากับว่าใครติดต่อขอสัมภาษณ์กลุ่มเอเออาจถูกตั้งข้อหาภายใต้กฎหมายต่อต้านการก่อการร้าย ส่วนองค์กรสอดส่องสิทธิมนุษยชน ฮิวแมนไรตส์ วอตช์ เรียกร้องให้เน้นหารือเรื่องการกระทำที่มักถูกยกเว้นโทษของทหารเมียนมาในที่ประชุมคณะมนตรีความมั่นคงยูเอ็นในสัปดาห์นี้ก่อนหน้านี้กองทัพเมียนมาถูกฟ้องในศาลอาญาระหว่างประเทศ (ไอซีเจ) ข้อหาฆ่าล้างเผ่าพันธุ์ชาวมุสลิมโรฮีนจา หลังการบุกกวาดล้างรัฐยะไข่ในปี 2560 ทำให้ชาวโรฮีนจาลี้ภัยเข้าบังกลาเทศกว่า 740000 คน.
ทหารเมียนมาทำร้ายนักโทษในรัฐยะไข่จริง หลังมีการเผยแพร่วิดีโอเมื่อ 10 พ.ค. เผยทหารเมียนมาในชุดนอกเครื่องแบบชกต่อยและเตะที่ศีรษะของนักโทษชาย 5 คน
เมียนมา,ทหารเมียนมา,ทหารทำร้ายร่างกาย,นักโทษชาย,กองทัพอาระกัน,กบฏ,ข่าววันนี้